

|  |  |
| --- | --- |
| NAZIV AKTIVNOSTI | IT S TIME TO SAY GOODBYE… |
| DATUM REALIZACIJE | 13.travnja 2019 |
| MJESTO REALIZACIJE | Hvar |
| BROJ SUDIONIKA | Oko 40 |
| POPIS SUDIONIKA | Sva djeca iz projektnih timova partnerskih zemalja i mentori iz Hrvatske, Italije, Španjolske i Cipra |
| KRATKI OPIS | Došao je i dan odlaska naših projektnih partnera, sad već i prijatelja.  Oproštaj je bio doista tužan. Sklopila su se tu divna prijateljstva, intenzivno se živjelo i družilo po cijele dane, zajednički se radilo na različitim aktivnostima, razmjenjivala su se znanja, međusobno se pomagalo, učilo…Grlilo se i plakalo na hvarskoj rivi jutros… Iskustva nalik ovome su od neprocjenjive vrijednosti, u tome leži bogatstvo ovakvih projekata i potreba za njima. Izuzetno smo zadovoljni načinom na koji smo ugostili naše domaćine, a nadasve organizacijom i provođenjem projektnih aktivnosti na čemu su nam čestitali i zahvalili se, u više navrata, voditelji projekta u partnerskim školama iz Italije, Španjolske i Cipra. Na najbolji mogući način promovirali smo našu Osnovnu školu Hvar, grad Hvar i državu Hrvatsku i na to smo iznimno ponosni.  Zahvaljujemo svima koji su na bilo koji način doprinijeli da ova mobilnost bude ovako uspješna; svim učiteljima i djelatnicima uključenim u projekt, učenicima, roditeljima, g-dinu Vinku Trbuškoviću, Gradu Hvaru, Turističkoj zajednici, Sunčanom Hvaru, Nautičkom centru, Čazmatransu, časnim sestrama Benediktinkama, don Ivici Babiću, klapi Galešnik, Folklornom društvu "Šaltin" i cijeloj lokalnoj zajednici čiji su dionici rado i ljubazno odgovorili na sve naše potrebe. Još se jednom pokazalo kako zajedništvo, sloga, suradnja i razumijevanje rezultiraju uspjehom i zadovoljstvom. To su zapazili i posebno pohvalili naši projektni partneri.  Na kraju ovog susreta svi se osjećamo malo umorno, ali jako sretno i ponosno!  Doviđenja, dragi prijatelji, projekt se nastavlja, vidimo se uskoro u Italiji…. |